भारत में अपराध बिबिध रूप में मौजूद बा। छोट-मोट चोरी, पाकेटमारी आ ठगी से ले के हत्या आ बलात्कार नियर गम्हीर अपराध; तस्करी आ ड्रग्स के धंधा नियर संगठित अपराध, औरतन के खिलाफ बिबिध तरह के अपराध; जंगली जीव सभ के हत्या आ इनहन के अंग के गैरकानूनी ब्यापार; बिबिध तरीका के भ्रष्टाचार; आ सभसे नया, साइबर अपराध एह अपराधन के प्रमुख रूप बा। समय के साथ अपराध के संख्या में भी राष्ट्रीय स्तर पर अलगा-अलगा पैटर्न देखे के मिले ला आ जगह भा क्षेत्र के अनुसार भी अइसने स्थिति बा।